„Laimė dėl sniego neiti į mokyklą“.
Su sniego diena, Marse. Smagu, ar ne?
Gal ir taip. Jei patinka sušlapti nuo sniego.
Sniego diena!
Nereikia į mokyklą!
Gali daryti, ką nori!
Ko tu čia džiaugiesi? Juk tu dar neini į mokyklą.
Neinu?
Amžinai viską sužinau paskutinis.
Atsargiai, Marse.
Įspūdingas stabdymas, pone.
Gal išsitrauk slides ir kartu paslidinėsim?
Nenoriu, pone.
Skaitau įdomų straipsnį apie matematiką
ir geometrinių formų mokslą.
Matai?
Liaukis, Marse. Šiandien - sniego, o ne keistų knygų diena.
Galėtum pasilinksminti.
Apsieisiu, pone.
Niekaip nesuprantu. Ko čia taip džiaugtis dėl tos sniego dienos?
Nematau čia nieko linksmo.
Nė nežinočiau, nuo ko pradėti.
Pabandyk sugauti liežuviu snaigę, Reranai.
Va taip.
Pajausk, kad snaigės po Kalėdų turi šiek tiek saldesnį poskonį.
Dabar - tavo eilė.
Man jos visos skanios.
Aš negalėčiau nuryti snaigės.
Pažiūrėk, kokios jos gražios.
Nuostabi šešeriopa simetrija.
Atsargiai, gerklę sušalsi.
Ką noriu, tą darau.
Berniuk Kiauliuk, padarei purviniausią sniego angelą pasaulyje.
Užtat su charakteriu.
Pavadinau jį Arkangelu Mykolu Didžiuoju.
O kaip tavo vadinasi, Čarli Braunai?
Nevykėlis.
Labai gražu.
Bet aš tai negulsiu į sniegą.
Esu apsirengusi trimis sluoksniais rūbų, iš kurių tik du nepraleidžia vandens.
Tiek to, galiu pabandyti.
Va čia tai aš suprantu.
Sniego pilys statomos iš esminių geometrinės architektūros formų.
Mums prireiks cilindrų, stačiakampio formos prizmių,
trapezoidų ir netaisyklingų trikampių.
Kviečiu į kovą!
Kvietimas priimtas.
Pataikiau.
Man labiau patinka būti namuose.
Žiemos sportas man nelabai patinka.
Pasitraukit! Štiš! Šalin!
Matau, linksminiesi, Marse.
Nesijaudink, kad praleidai į vartus tuos ritulius.
Kaip sako ledo ritulio žaidėjai, gal kitą kartą neįritins.
Ačiū, pone. Labai juokinga, kaip visada.
Ačiū, Snūpi, kad stengiesi man padėti.
Bet sniego dienos - ne man.
Dailu.
Žiūrėkit, matot?
Nubraižiau parabolišką spiralę.
Tokią, kaip mano geometrijos knygoje.
Pabandysiu dar ką nors.
Nieko sau, Marse. Tikra figūrinio čiuožimo meistrė.
Ne, pone. Tai - ne figūrinis čiuožimas.
Tai - čiuožimo figūros.
Štai čia yra trochoidė. O čia - cikloidinės kreivės.
Smagios tau sniego dienos, Marse.
Dėmesio! Marsė išrado naują žaidimą.
Aš noriu pažaisti.
Ir aš.
Aš nubraižiau apskritimą.
Aš - trikampį.
O aš - tiesią liniją... beveik tiesią.
Ačiū, Snūpi. Buvo smagu.
Supratau, kad sniego dieną galima sugalvoti visokiausių linksmybių.
LAIMĖ... DĖL SNIEGO NEITI Į MOKYKLĄ
„Rogių detektyvas“.
Bičiuliai. Palaukit manęs.
Vajetau!
Karšta kakava. Žiemos limonadas.
Gerai. Betrūksta kepurės.
Čarli Braunai.
Nežinau, kieno galva apvalesnė -
senio besmegenio ar tavo.
Ne. Tikrai nežinau.
Vargeli.
Snūpi!
Gali man užtempti rogutes?
Prašau! Amžinai būsiu dėkingas!
Turiu skanėstų!
Teks užtempti jas į viršų.
Drąsusis arkties tyrinėtojau, nebojantis stingdančio šalčio.
Pirmyn, didysis keliautojau.
Nusibodo.
Taip. Garsiausias alpinistas pasaulyje.
Pasiryžęs nugalėti didžiausias aukštumas.
Man jau rimtai darosi liūdna.
Snūpi, jei paskubėsi, gausi du skanėstus, gerai?
Pingvinas?
Ant sniego jie pratę vaikščioti,
bet nežinau, ar gali ką patempti.
Briedis. Šįkart turėtų pasisekti.
Dar truputėlį.
Nagi, Snūpi, pasistenk.
Gerai, kad mama įdeda į kišenę antrą porą pirštinių.
Puikus pagavimas, pone.
To ir reikėjo tikėtis.
Aš nepaliksiu tavęs vieno.
Laimės paslaptis - žinoti, kur statyti senį besmegenį.
Snūpi! Aš čia.
Man pavyko. Tobulas senis besmegenis.
Svarbiausiai - viską gerai suplanuoti ir įdėti daug pastangų.
Manau, tai - ženklas iš aukščiau.
Valio! Džiaugiuosi, kad tu čia.
Vos nepamiršau.
Gal norit kartu?
Viens... du...
Smagumėlis! Noriu dar!
Dar ir dar kartą!
Tik užtempkite rogutes!
„Senis besmegenis cirkininkas“.
Geruoju tai nesibaigs.
Didysis broli.
Man reikia parašyti rašinėlį.
Apie kažką ypatingai įdomaus.
Nusprendei parašyti apie mane?
Ne, apie tai nė nesvarsčiau.
Gal turi geresnių pasiūlymų?
Snūpis stato senį besmegenį.
Gal per televizorių rodo ką nors įdomaus.
Patikėk, tuojau bus įdomu.
Tikrai nori pastatyti senį besmegenį, Snūpi?
Juk žinai, kaip būna liūdna, kai jie ištirpsta.
Na, sėkmės.
Tai mano laimingoji ritmuša.
O šita - laimingoji atsarginė ritmuša.
Šyla oras. Reikia pasiruošti tam, kas neišvengiama.
Košmaras.
Ir aš taip sakau! Per televizorių - nieko įdomaus.
Vis dėlto turėsi man padėti.
Būsiu dėkinga amžinai.
Galiu išmokyti tave kepti sausainius.
Gal ir neblogas pasiūlymas.
Kai iškepsi, pasakyk.
Pačiu laiku.
Apgailestauju dėl jūsų senio besmegenio, Snūpi.
Paragauk šitą. Tau turėtų patikti netikras senis besmegenis.
Tai bent įdomi tema.
„Mano didysis brolis - senis besmegenis“.
Ir galvoti nieko nereikia.
Dėl savo šuniuko viską galiu padaryti.
SUKURTA PAGAL ČARLZO M. ŠULCO PIEŠINIŲ SERIJĄ „RIEŠUTĖLIAI“
Išvertė Laima Banionienė